Publication: Magyar Közlöny
Issue: MK-2007-49 (Year: 2007, Number: 49)
Era: 2004-2010
Section: 5. melléklet a 76/2007. (IV. 19.) Korm. rendelethez
Paragraph Index: 2772

c) azokba a rovatokba, amelyek csak az SZMGSZ szerinti fuvarozási szerződésre vonatkoznak: oroszul. Az újrafeladás helye Az újrafeladási helyek felsorolását a Kézikönyv 3. számú függeléke tartalmazza. A szerződő felek 10.1 Küldemények azokból az államokból, amelyekben a CIM Egységes Szabályokat alkalmazzák A fuvarlevél szerinti feladó a CIM szerinti fuvarozási szerződés feladója és egyidejűleg a CIM szerinti fuvarozási szerződés átvevője, valamint az SZMGSZ szerinti fuvarozási szerződés feladója. A CIM szerinti fuvarozási szerződés utolsó fuvarozója a meghatalmazott az újrafeladás helyén, és köteles a feladó érdekében, annak rendelkezésével összhangban eljárni. 10.2 Küldemények azokból az államokból, amelyekben az SZMGSZ-t alkalmazzák A fuvarlevél szerinti feladó az SZMGSZ szerinti fuvarozási szerződés feladója és egyidejűleg az SZMGSZ szerinti fuvarozási szerződés átvevője, valamint a CIM szerinti fuvarozási szerződés feladója. Az SZMGSZ szerinti fuvarozási szerződés utolsó vasútja meghatalmazott, és köteles a feladó érdekében, annak rendelkezésével összhangban eljárni az újrafeladás helyén. A költségek fizetése A feladó és a fuvarozó / vasút közötti külön megállapodás hiányában a következő rendelkezések érvényesek: 11.1 Küldemények azokból az államokból, amelyekben a CIM Egységes Szabályokat alkalmazzák A CIM szerinti fuvarozási szerződéssel összefüggő költségeket a feladó viseli. Az SZMGSZ szerinti rendeltetési vasúton végzett árutovábbítás fuvarköltségeit az átvevő fizeti, vagy az ezen a vasúton érvényes belföldi szabályozás szerint kell azokat megfizetni. A többi SZMGSZ vasúton felmerülő fuvarköltségeket az átvevő fizeti olyan költségviselőkön keresztül, akik ezekkel a vasutakkal a fuvarköltségek fizetéséről megállapodtak, és a feladó feltüntette őket a fuvarlevélben. 11.2 Küldemények azokból az államokból, amelyekben az SZMGSZ-t alkalmazzák 2007/49/II. szám Az SZMGSZ szerinti feladási vasúton végzett árutovábbítás fuvarköltségeit a feladó fizeti, vagy az ezen a vasúton érvényes belföldi szabályozás szerint kell azokat megfizetni. A többi SZMGSZ vasúton felmerülő fuvarköltségeket az átvevő fizeti olyan költségviselőkön keresztül, akik ezekkel a vasutakkal a fuvarköltségek fizetéséről megállapodtak, és a feladó feltüntette őket a fuvarlevélben. A CIM szerinti fuvarozási szerződéssel összefüggő költségeket az átvevő viseli. Felelősség, kereskedelmi jegyzőkönyv A CIM Egységes Szabályok és az SZMGSZ szerinti felelősségre vonatkozó rendelkezések a CIM/SZMGSZ fuvarlevél alkalmazásával nem változnak. A CIM/SZMGSZ fuvarlevéllel végzett fuvarozás során felvett bármely kereskedelmi jegyzőkönyv egy példányát a CIM/SZMGSZ fuvarlevélhez kell csatolni, amellyel az a végső rendeltetési helyig kerül továbbításra. Kocsizárak A CIM Egységes Szabályokat alkalmazó államokban feladott küldemények esetében a következő különleges rendelkezések érvényesek:

Source: https://magyarkozlony.hu/hivatalos-lapok/08d3a5d2997882340d1b178f663d43de2701d837/dokumentumok/7d559d5cefc2eaf4225274b016e422d36847b04c/letoltes